joelniklaus/EU_Wikipedias huggingface dataset:
Teemu Muurimäki

Teemu Muurimäki (s. 1974) on suomalainen muotisuunnittelija. Muurimäki tunnetaan erityisesti uniikeista ilta- ja hääpuvuistaan, joita hän on suunnitellut vuodesta 2001 lähtien muun muassa Linnan juhliin.

Elämä ja ura 
Porissa lapsuutensa viettänyt Muurimäki kirjoitti ylioppilaaksi Savonlinnan taidelukiosta vuonna 1993 ja valmistui vaatesuunnittelijaksi (taiteen maisteri) Taideteollisesta korkeakoulusta vuonna 2001. Valmistumisensa jälkeen hän on työskennellyt muotisuunnittelijana Euroopan toiseksi suurimmalla hääpukuvalmistajalla Cymbeline Paris Pariisissa, italialaisilla huippumuotitaloilla Dolce & Gabbana, Bottega Veneta ja Giorgio Armani Milanossa, sekä australialaisella muotitalolla Carla Zampatti Sydneyssä suunnitellen Bianca Spender -mallistoa. Palattuaan Suomeen 2012 Muurimäki suunnitteli neljä vuotta Marimekolle . Hänen käsialaansa on mm. uniikki Unikko-iltapukumallisto, joka juhlisti 50-täyttävää ikonista Unikko-kuosia . Keväällä 2015 Muurimäki lanseerasi oman toiminnallisiin merinovillatuotteisiin erikoistuneen Formal Friday -miestenvaatemerkin. Hän on myös suunnittellut tuotteistuksen SuomiAreena tapahtumaan  kesällä 2017 ja shakki-aiheisen korumalliston designtalo Aarikalle  2018. Muurimäki työskenteli suomalaisen miestenpukuvalmistaja Turon pääsuunnittelijana kesäkuusta 2018 koronaviruspandemian vaikeuttamaan kesään 2020 saakka.

Muodin ohella Muurimäki on suunnitellut myös esiintymisasuja, sekä teatteri- ja nykytanssipuvustuksia. Taitoluistelija Kiira Korpi kilpaili vuosia Muurimäen suunnittelemissa puvuissa. Suomen Kansallisoopperan päänäyttämöllä Muurimäen nykytanssipuvustuksia on nähty Tero Saarinen Companyn tanssiteoksessa Morphed . Hän on suunnitellut puvustuksen myös Tero Saarisen ja Kimmo Pohjosen duettoon Breath, joka sai ensi-iltansa 2018 Quebecissä Kanadassa, sekä Skånes Dansteaterin ja Tero Saarinen Companyn yhteistuotantoon Transit , jonka ensi-ilta oli lokakuussa 2020 Malmön oopperatalossa Ruotsissa. Hän on suunnitellut puvustuksen myön Minna Tervamäen ja Ima Iduozeen nykytanssikoreografiaan ja Marita Liulian konseptiin Swan Song , joka ensi-ilta oli Aleksanterin teatterissa lokakuussa 2014. Muurimäki debytoi musikaalipukusuunnittelijana syksyllä 2018 ensi-iltansa saaneessa Svenska Teaternin menestysmusikaalissa Chess på Svenska, jonka ohjasi Maria Sid ja jota tähditti Maria Ylipää. Hänen ensimmäinen oopperapukusuunnittelunsa nähtiin Savonlinnan oopperajuhien kesän 2019 uutuusteoksessa, komediallisessa oopperassa Sevillan parturi  , jonka ohjasi Kari Heiskanen. Myös a capella yhtye Fork ja Olavi Uusivirta sekä Iiro Rantala ja Maria Ylipää ovat esiintyneet Muurimäen suunnittelemissa puvuissa. Keväällä 2021 ensi-iltaan on tarkoitus tulla Queenin musiikkiin perustuva musikaali We Will Rock You, johon Muurimäki on suunnittellut puvustuksen.

Lähteet

Aiheesta muualla
 Muurimäen haastattelu Yle Areenassa
Elle kohtaa: Teemu Muurimäki

Suomalaiset muotisuunnittelijat
Vuonna 1974 syntyneet
Elävät henkilöt
Scott Cawthon

Scott Cawthon (s. 1978) on yhdysvaltalainen ja eläkkeelle jäänyt videopelisuunnittelija. Hän on tullut tunnetuksi pelisarjastaan Five Nights at Freddy’s, mutta on tehnyt myös useita muita pelejä. Hän asuu tällä hetkellä Texasin osavaltiossa Yhdysvalloissa perheensä kanssa. Scott Cawthon ilmoitti kotisivullaan eläköityvänsä videopelien suunnittelusta 17. kesäkuuta 2021.

Tuotanto

Pelit 
 The Desolate Hope
 The Pilgrim's Progress
 The Desolate Room
 Legacy of Flan 4: Flan Rising
 Iffermoon
 Sit 'N Survive
 There is no Pause Button!
 Chipper & Sons Lumber Co.
 8-Bit RPG Creator
 Rage Quit!
 Chubby Hurdles
 Slumberfish
 Cropple
 Pimp My Dungeon
 Fart Hotel
 Golden Galaxy
 Use Holy Water!
 Pogoduck
 Shell Shatter
 Forever Quester
 FighterMageBard
 Gemsa
 Kitty in the Crowd
 Spooky Scan
 20 Useless Apps
 Elemage
 Stellar Gun
 Gunball
 Ships of Chaos
 Legacy of Flan 1
 Legacy of Flan 2
 Legacy of Flan 3
 Flanville 
 Five Nights at Freddy's Five Nights at Freddy's 2 Five Nights at Freddy's 3 Five Nights at Freddy's 4 FNaF World Five Nights at Freddy’s: Sister Location Freddy Fazbear's Pizzeria Simulator Ultimate Custom Night Five Nights at Freddy's: Help Wanted Five Nights at Freddy's: Security Breach Filmografia Noah's Ark (2005)The Pilgrim's Progress (2005)A Christmas Journey (2006)The Jesus Kids Club (2010)

Vuonna 2015 ilmoitettiin, että Five Nights at Freddy’s -pelistä tehdään elokuva. Sen arvioidaan valmistuvan vuosien 2020–2022 aikana.

 Kirjat 
 Five Nights at Freddy's: The Silver Eyes (2015)
 Five Nights at Freddy's: The Twisted Ones (2017)
 Five Nights at Freddy's: The Freddy Files (2017) Five Night at Freddy's: Survival Logbook (2017) 
 Five Nights at Freddy's: The Fourth Closet (2018)
 Five Nights at Freddy's: Fazbear Frights #1: into the pit (2019)
 ''Five Nights at Freddy's: Fazbear Frights #2: Fetch

Lähteet

Aiheesta muualla 
 Virallinen internetsivusto 

Yhdysvaltalaiset videopelisuunnittelijat
Vuonna 1978 syntyneet
Elävät henkilöt
Yhdysvaltalaiset elokuvaohjaajat
Five Nights at Freddy’s 4

Five Nights at Freddy's 4 on Scott Cawthonin kehittämä selviytymiskauhupeli, joka julkaistiin 23. heinäkuuta 2015. Peli julkaistiin 25. heinäkuuta 2015 Androidille ja 3. elokuuta 2015 iOS:lle. Pelin traileri julkaistiin 13. heinäkuuta 2015.

Pelaaminen

 

Pelissä pelataan Evan Aftonin (ns. itkevän lapsen) painajaisissa. Pelaajan tehtävänä on tarkistaa ovet, kaappi ja sänky robottieläinten varalta. Pelaajalla on varusteena taskulamppu, jonka virta ei lopu. Sillä voi karkottaa käytävässä näkyvät robottieläimet, mutta jos pelaaja kuulee niiden hengityksen tai näkee Nightmare Fredbearin tai Nightmaren sytytettyään taskulampun, ovi pitää välittömästi sulkea. Pelaajan pitää myös tarkkailla kaappia hyökkäysten varalta. Jos pelaaja ei ole tarpeeksi huolellinen valon näyttämisessä käytävään tai jättää ovet, kaapin ja sängyn tarkastamatta liian pitkäksi aikaa, pelaaja säikäytetään, ja peli loppuu. Jokaisen yön jälkeen pelaaja voi pelata kahta erilaista minipeliä; 8-bittinen minipeli, jossa pelataan itkevällä lapsella, sekä "Fun with Plushtrap" -niminen minipeli, jossa pelataan itkevän lapsen painajaisissa, kuten myös pääpelissä. "Fun with Plushtrap" -minipelissä onnistuttuaan pelaaja voi aloittaa seuraavan yön kello kahdelta. 

Aikaisempien pelien tapaan pelin pääjuoni sijoittuu viiteen  yöhön, jotka muuttuvat joka yö vaikeammiksi selvitä. Ensimmäisen neljän yön aikana pelaajan vastassa ovat robottieläimet Nightmare Freddy, Nightmare Bonnie, Nightmare Chica ja Nightmare Foxy. Viidennen yön aikana vastassa on Nightmare Fredbear, jonka säikytystaktiikat ovat yhdistelmä neljästä ensin mainitusta robottieläimestä. Seitsemäntenä yönä vastassa on Nightmare, joka on pelin vaikein robottieläin. Se on pikimusta versio Nightmare Fredbearista.Kun Nightmare hyökkää, peli kaatuu.

Kolmannen yön 8-bittisessä minipelissä voi nähdä televisiossa vuosiluvun 1983, mistä on päätelty pelin sijoittuvan vuoteen 1983.

Lähteet 
scottgames.com

Viitteet

Five Nights at Freddy's
Vuoden 2015 videopelit
Indie-videopelit
Windows-pelit
Android-pelit
Hurrikaani Blanca

Hurrikaani Blanca oli myrsky Tyynenmeren yllä. Hurrikaani tunnistettiin Meksikon rannikolla 6. kesäkuuta 2015. Blanca liikkui kohti Havaijia.

Blanca oli voimakkaimmillaan luokassa 4 Saffirin-Simpsonin asteikolla. Se rantautui Baja Californian niemimaalle Meksikossa.

Lähteet 

Trooppiset hirmumyrskyt
Kadonneet pojat

Kadonneet pojat (engl. Nowhere Boys) on australialainen televisiosarja, jonka ensimmäinen jakso esitettiin ABC3-televisiokanavalla 7. marraskuuta 2013. Sarjan päähenkilöinä on neljä teinipoikaa, jotka eksyvät metsäretkellä ja joutuvat rinnakkaistodellisuuteen, jossa heitä ei ole olemassa.

Kahden tuotantokauden jälkeen sarjaa jatkettiin elokuvalla, joka sai ensi-iltansa 1. tammikuuta 2016. Sarjasta tehtiin kolmas ja neljäs kausi uusin roolihahmoin. Suomessa sarjan ensimmäinen tuotantokausi ensiesitettiin kesällä 2014 ja toinen tuotantokausi kesällä 2015 osana Summerin ohjelmistoa. Kolmannen kauden jaksot julkaistiin Yle Areenassa 20. helmikuuta 2017 ja esitettiin Yle TV2:lla samana päivänä.

Juoni 
Neljä erilaista teinipoikaa – gootti Felix Ferne (Dougie Baldwin), nörtti Andrew ”Andy” Lau (Joel Lok), kultapoika Sam Conte (Rahart Adams) ja urheilija Jake Riles (Matt Testro) – eksyvät metsään koulun luokkaretkellä. He palaavat kotikaupunkiinsa seuraavana päivänä, mutta huomaavat joutuneensa rinnakkaistodellisuuteen, jossa heidän tuttavansa ja omaisensa eivät tunnista heitä, eikä heitä itse asiassa ole edes olemassa.

Taikakalukaupan omistaja Phoebe Hartley (Michala Banas) tarjoaa heille apua ja antaa Felixille luonnonvoimien amuletin. Felix tajuaa, että kukin heistä vastaa yhtä luonnonvoimaa ja ne yhdistettynä he voivat suojautua uhkaavalta yliluonnolliselta voimalta, demonilta. He päättävät selvittää mistä tässä kaikessa on kysymys ja kuinka he pääsevät takaisin kotiin.

Sarjan toisella tuotantokaudella pojat ovat palanneet takaisin omaan todellisuuteensa ja he huomaavat, että kullakin heistä on hallittavanaan yksi luonnonvoima omana takaikavoimanaan – Felixillä tuli, Andylla vesi, Samilla ilma ja Jakella maa. Heidän täytyy kyetä hallitsemaan omia voimiaan suojautuakseen demonilta, joka on seurannut heitä. Andy kuitenkin katoaa, jolloin muiden poikien on löydettävä toinen vesielementti saadakseen hänet takaisin.

Kolmannella kaudella Andy, Felix, Sam ja Jake ovat jo päässeet pois koulusta. Kausi käynnistyy, kun uusi poika Luke (Kamil Ellis) tulee Bremin kouluun, jossa hänen äitinsä on vararehtorina. Koulussa ja kaupungissa tapahtuu taas kummia, esimerkiksi ihmisiä katoaa, ja ainoat ihmiset jotka pystyvät selvittämään mistä on kyse, ovat Luken lisäksi Jesse Banda (Jordie Race-Coldrey), Niccolina ”Nicco” Pandelis (Luca Sardelis), Heath Buckland (Joe Klocek) ja Ben Ripley (William McKenna).

Rooleissa

Jaksot

Lähteet

Aiheesta muualla 
 
 Kadonneet pojat Yle Areenassa

Australialaiset scifi-sarjat
2010-luvun televisiosarjat
Nuortensarjat
ABC:n televisio-ohjelmat (Australia)
Luettelo televisiosarjan Salaiset kansiot jaksoista

Salaiset kansiot () on yhdysvaltalainen science fiction draamasarja, jonka on luonut Chris Carter. Alun perin sarjaa esitettiin vuosina 1993–2002 yhteensä yhdeksän tuotantokauden ja 202 jakson ajan. Sarja kertoo kahdesta FBI-erikoisagentista, Fox Mulderista (es. David Duchovny) ja Dana Scullysta (Gillian Anderson), jotka tutkivat paranormaaleihin ilmiöihin liittyviä tapauksia, joita kutsutaan salaisiksi kansioiksi. Mulder uskoo paranormaaleihin ilmiöihin, ja skeptinen Scully määrätään laatimaan tieteellisiä analyysejä Mulderin löydöistä, joita voitaisiin viime kädessä käyttää tämän mustamaalaamiseksi. Sarjan aikana kaksikosta tulee läheisiä ystäviä. Salaiset kansiot sisälsi koko sarjan läpi kestävän juonen, joka liittyi hallituksen salaliittoon pitää avaruusolentojen olemassaolon salassa. Läheskään kaikki jaksot eivät vieneet juonta eteenpäin, vaan ne keskittyivät niin sanottuihin ”viikon hirviöihin”.

Sarjan idean keksi alun perin Chris Carter, joka toimi sen vastaavana tuottajana. Myös muun muassa R. W. Goodwin, Frank Spotnitz, Howard Gordon, Vince Gilligan, John Shiban, Kim Manners, Glen Morgan ja James Wong olivat sarjan tuottajia. Ensimmäiset viisi tuotantokautta kuvattiin Vancouverissa ja loput Los Angelesissa. Jaksot olivat noin 45 minuutin pituisia, ja ne lähetettiin standardipiirtona. Sittemmin ne on muokattu teräväpiirtoon. Televisiosarjan pohjalta on tehty kaksi kokopitkää elokuvaa: X-Files – taistelu tulevaisuudesta (1998) ja X-Files: Usko koetuksella (2008). Vuonna 2016 sarjasta esitettiin kuusiosainen kymmenes tuotantokausi, ja vuonna 2018 esitettiin kymmenosainen yhdestoista tuotantokausi.

Monia sarjan mytologiaa käsitteleviä jaksoja on julkaistu kokoelmissa DVD:llä. Vuodesta 2000 lähtien 20th Century Fox Home Entertainment on jakanut kaikki kaudet DVD:llä. Lisäksi jaksot on ladattavissa iTunes Storessa ja Amazon Instant Videossa. Jaksot ovat olleet myös suoratoistettavissa Netflixissä. Sarja on saanut monia palkintoja, muun muassa parhaan draamasarjan Golden Globen, ja Satellite-palkinnon. Myös sen näyttelijöitä, erityisesti Duchovnya ja Andersonia, on kehuttu.

Yhteenveto

Jaksot
Kaksoisristillä (‡) merkityt jaksot kuuluvat sarjan mytologiajaksoihin, jotka käsittelevät hallituksen salaliittoa pitää avaruusolentojen olemassaolon salassa.

Ensimmäinen tuotantokausi (1993–1994)

|}

Toinen tuotantokausi (1994–1995)

|}

Kolmas tuotantokausi (1995–1996)

|}

Neljäs tuotantokausi (1996–1997)

|}

Viides tuotantokausi (1997–1998)

|}

X-Files – taistelu tulevaisuudesta (1998)

|}

Kuudes tuotantokausi (1998–1999)

|}

Seitsemäs tuotantokausi (1999–2000)

|}

Kahdeksas tuotantokausi (2000–2001)

|}

Yhdeksäs tuotantokausi (2001–2002)

|}

X-Files: Usko koetuksella (2008)

|}

Kymmenes tuotantokausi (2016)

Yhdestoista tuotantokausi (2018)

|}

DVD-julkaisut

Kaudet

Yksittäiset jaksokokoelmat

Lähteet
Suomalainen Salaiset kansiot -sarjaopas 
Salaiset kansiot TVShowsOnDVD.comissa

Viitteet

Aiheesta muualla

Salaiset kansiot
Salaiset kansiot
Sokka (täsmennyssivu)

Sokka  tarkoittaa muun muassa seuraavia:

 sokka, metallitappi

Sukunimi 
 Antti Sokka (1904–1972), Mannerheim-ristin ritari
 Matti Sokka (1946–1977), elokuvaohjaaja
 Silvo Sokka (1930–2010), "rakettilentäjä"
 Sinikka Sokka (s. 1948), näyttelijä ja laulaja
 Sirkka Sokka-Matikainen, jousiampuja
 Tuulikki Sokka-Isler (s. 1960), ylilääkäri ja reumatologian professori

Luettelot henkilöistä sukunimen mukaan
Sivén

Sivén on seuraavien henkilöiden sukunimi:

 Bobi Sivén (oik. Hans Håkon Siven, 1899–1921), suomalainen heimoaktivisti
 Jani Sivén (s. 1971), suomalainen kapellimestari ja kuoronjohtaja
 Ossi Sivén (s. 1963), suomalainen ilmavoimien upseeri
 Osvald Sivén (1868–1918), suomalainen lääkäri ja aktivistijohtaja
 Paavo Susitaival (vuoteen 1927 Sivén, 1896–1993), suomalainen everstiluutnantti ja kansanedustaja
Urho Nissilä

Urho Nissilä (s. 4. huhtikuuta 1996 ) on suomalainen jalkapalloilija, joka edustaa K League 1:ssa pelaavaa Suwon FC:tä. Nissilä siirtyi 2018 kesäkuussa Belgian liigaan mutta pelasi vuosina 2019–2020 myös lainalla Alankomaissa ja Suomessa. Pelipaikaltaan hän on keskikenttäpelaaja.

Ura 
Nissilä on Kuopion Palloseuran kasvatti. Hän pelasi ensimmäisen kerran seuran edustusjoukkueen paidassa kevättalvella 2015 Liigacupissa. Veikkausliigassa Nissilä debytoi toukokuussa 2015 HIFK Fotbollia vastaan. Nissilä pelasi kolme ja puoli kautta KuPS:n veikkausliigajoukkueessa ja siirtyi kesällä 2018 Belgiaan SV Zulte Waregemin joukkueeseen. Nissilä ei onnistunut kuitenkaan vakiinnuttamaan paikkaansa Waregemin joukkueessa. Hän pääsi pelaamaan vain kahdessa ottelussa. Vuoden 2020 alussa KuPS neuvotteli Waregemin kanssa Nissilän vuokraamisesta KuPS:iin. Nissilä siirtyi lainalle kaudeksi 2020 KuPS:n riveihin.  Tammikuussa 2021 Nissilä teki KuPSin kanssa sopimuksen kaudesta 2021. Tammikuussa 2022 edelliskaudella vuoden Veikkausliigapelaajaksi valittu Nissilä teki sopimuksen Korean pääsarja K League 1:ssa pelaavan Suwon FC:n kanssa.
 
Nissilä debytoi helmikuussa 2015 Suomen alle 19-vuotiaiden jalkapallomaajoukkueessa, jonka kapteenina hän on myös toiminut. Syyskuussa 2021 Nissilä pelasi ensimmäisen A-maaottelunsa ystävyysottelussa Walesia vastaan.

Yksityiselämä 
Nissilä kasvoi Kuopiossa vanhoillislestadiolaisessa perheessä, johon kuului yksinhuoltajaäiti ja seitsemän lasta. Nissilän äiti ei olisi halunnut Urhon pelaavan jalkapalloa joukkueessa, mutta antoi hänelle kuitenkin luvan, kun Urho oli 10-vuotias. Nissilä ei ole enää vanhoillislestadiolainen.

Lähteet

Suomalaiset jalkapalloilijat
Vuonna 1996 syntyneet
Elävät henkilöt
Google I/O

Google I/O on Googlen vuosittainen kehittäjätapaaminen, joka järjestettiin ensimmäisen kerran vuonna 2008. Tapahtumassa esitellään Googlen uusia tuotteita.

Tapaamiset

I/O 2008

I/O 2009

I/O 2010

I/O 2011

I/O 2012

I/O 2013

I/O 2014

I/O 2015 
I/O 2015 -tapahtumassa Google esitteli Android M -käyttöjärjestelmän, Android Pay -maksujärjestelmän, Google Photosin, Nexus 9 -tabletin, Google Carboardin ja Android-pohjaisen IoT-laitteiden käyttöjärjestelmä Brillon. Lisäksi se esitteli monia pienempiä uudistuksia ja parannuksia jo olemassa oleviin tuotteisiin, kuten Google Mapsin offline-kartat.

I/O 2016 
I/O 2016 -tapahtuma pidettiin 17.–19. toukokuuta. Siellä esiteltiin Google Allo, Google Assistant, Google Duo, Firebase ja Google Home. Google esitteli myös käyttöjärjestelmiensä uusia versioita: Android Nougatin ja Android Wear 2.0:n.

Tapahtumapaikat 
{
  "type": "FeatureCollection",
  "features": [
    {
      "type": "Feature",
      "properties": {
        "marker-color": "#2058ff",
      },
      "geometry": {
        "type": "Point",
        "coordinates": [
          -122.401557,
          37.784173
        ]
      }
    },
    {
      "type": "Feature",
      "properties": {
        "marker-color": "#ff0000",
      },
      "geometry": {
        "type": "Point",
        "coordinates": [
          -122.080733,
          37.426778
        ]
      }
    }
  ]
}

Aiheesta muualla 
 Google I/O 2015  
 Google I/O 2014 

Google
Tekniikkakonferenssit
Pohjanmaa

Pohjanmaa voi tarkoittaa seuraavia:

 Pohjanmaan historiallinen maakunta (), historiallinen maakunta Suomessa, käsittää seuraavat nykymaakunnat tai niiden osat:
 Pohjanmaan maakunta ()
 Etelä-Pohjanmaan maakunta (lähes kokonaan)
 Keski-Pohjanmaan maakunta
 Pohjois-Pohjanmaan maakunta
 Kainuun maakunta
 Peräpohjola (Lapin maakunnan eteläosa)
 Pohjanmaan lääni, Suomen lääni vuosina 1634–1775
 Pohjanmaa, yksi Suomen maisemamaakunnista
 Miinalaiva Pohjanmaa, entinen Suomen merivoimien lippulaiva, nykyinen merenmittausalus
 Pohjanmaa-luokka, Suomen merivoimien alusluokka
 Pohjanmaa-luokka, Ruotsin saaristolaivaston alustyyppi 1700-luvulla
 Iskelmäradio Pohjanmaa, radioasema Keski- ja Etelä-Pohjanmaalla
 Pohjanmaan Radio, YLE Radio Suomen maakuntaradio
 Pohjanmaa-sarja, Antti Tuurin romaanisarja
 Pohjanmaa, Antti Tuurin kirjoittama romaani vuodelta 1982, Pohjanmaa-sarjan ensimmäinen osa
 Pohjanmaa, Antti Tuurin romaaniin perustuva, Pekka Parikan vuonna 1988 ohjaama suomalainen elokuva
 Pohjanmaa, Vaasassa 1909–1912 ilmestynyt sanomalehti
 Pohjanmaa Oy, Tuko-ryhmään kuulunut tukkukauppa 1900-luvulla
 Sukunimi:
 Atte Pohjanmaa (1903–1976), päätoimittaja ja kirjailija.
Nyrkkeilyn Euroopan-mestaruuskilpailut 1939

Vuoden 1939 nyrkkeilyn Euroopan-mestaruuskilpailut järjestettiin 18. – 22. huhtikuuta 1939 Dublinissa. Nämä järjestyksessään 6. kisat oteltiin kahdeksassa painoluokassa ja niihin osallistui 71 nyrkkeilijää 12 maasta.

Mitalistit

Mitalitaulukko

Suomen joukkue

Lähteet 
Vuoden 1939 EM-kisat Dublinissa

Nyrkkeilyn Euroopan-mestaruuskilpailut
Dublinin urheilu
Vuoden 1939 urheilu
Retrohelmet

Retrohelmet on touko–syyskuussa 2015 MTV3-kanavalla esitetty ohjelma, jossa esitettiin MTV:n arkistoista digitoituja musiikkivideoita, joita on esitetty alun perin ohjelmissa kuten Levyraati, Toivotaan toivotaan sekä Desibeli Appelsiini. Musiikkivideoiden lisäksi ohjelmassa haastateltiin videoilla esiintyviä artisteja ja kappaleiden tekijöitä. Ohjelmaa juonsi Tanja Huutonen, joka myös ohjasi, käsikirjoitti ja tuotti ohjelman.

Jaksot

Lähteet 

Suomalaiset televisiosarjat
2010-luvun televisiosarjat
Musiikkiohjelmat
EHC Winterthur

EHC Winterthur on sveitsiläinen jääkiekkoseura, joka on perustettu vuonna 1963. Se pelaa Sveitsin toiseksi korkeimmalla sarjatasolla National League B:ssa. Joukkue pelasi pitkään maan kolmanneksi korkeimmalla sarjatasolla, mutta kauden 2014-2015 jälkeen sen onnistui nousta toiseksi korkeimmalle sarjaportaalle.

Joukkue kaudella 2022–2023

Joukkueenjohto 
 Päävalmentaja: Teppo Kivelä 
 Apuvalmentaja: Reto Kobach 
 Maalivahtivalmentaja: Lukas Meili 
 Huoltopäällikkö: Davide Trabucco 
 Huoltopäällikkö: Roger Weinhart 
 Puheenjohtaja: Rolf Löhrer 
 Toimitusjohtaja: Mario Antonelli 
 Pelaajakehitysjohtaja: Jürg Wuffli 

Lähde: EliteProspects

Lähteet

Aiheesta muualla
 Joukkueen kotisivu

Sveitsiläiset jääkiekkoseurat
Winterthurin urheilu
Vuonna 1963 perustetut urheiluseurat
Shanghai Tower

Shanghai Tower on 632 metriä korkea pilvenpiirtäjä Shanghaissa, Kiinassa. Pudongin alueella sijaitseva Shanghai Tower on maailman toiseksi korkein ja Kiinan korkein rakennus. Sen rakentaminen aloitettiin marraskuussa 2008 ja se valmistui vuoden 2015 lopulla. Rakennuksessa on maailman nopein hissi, jonka huippunopeus on 20,5 m/s (74 km/h).

Lähteet

Aiheesta muualla 

Kiinan pilvenpiirtäjät
Shanghain rakennukset ja rakennelmat
Fokker T.V

Fokker T.V (myös Fokker T.5) on Fokkerin valmistama kaksimoottorinen keskiraskas pommituskone, joka esiteltiin vuonna 1938 ja lentänyt edellisen vuoden lopulla ensilentonsa. Sitä valmistettiin vain 16 kappaletta, vaikka lentokonetta voitiin pitää vuonna 1939 varsin modernina. Fokker T.V:n ainut käyttäjä oli Alankomaiden ilmavoimat. Saksan hyökätessä Alankomaihin toukokuussa 1940 oli palveluskelpoisina ainoastaan yhdeksän konetta.

Koneessa oli viiden hengen miehistö. Moottorit olivat 925 hevosvoiman (690 kW) Bristol Pegasus -tähtimoottorit. Aseistukseen kuului 1 000 kg pommeja ja viisi 7,9 mm FN -konekivääriä sekä keula-ampumon kuvussa 20 mm tykki. Kantama oli 1 550 kilometriä. Suurin lakikorkeus oli 8 550 metriä. Matkanopeus oli 335 km/h ja huippunopeus 417 km/h - joka oli itse asiassa aivan sama, kuin Fokker D.XXI:lla.

Lähteet

Viitteet

Aiheesta muualla
http://www.waroverholland.nl/index.php?page=fokker-t-v-bomber-t-5
http://www.militaryfactory.com/aircraft/detail.asp?aircraft_id=933
http://forum.warthunder.com/index.php?/topic/229010-data-sheet-fokker-tv/
http://pverp.home.xs4all.nl/info/fokker_t-5.html 
http://www.nfla.nl/F850.html 
https://www.tracesofwar.nl/articles/60/Fokker-TV-T-5.htm 
http://www.sas1946.com/main/index.php?topic=24689.0
http://www.wardrawings.be/WW2/Files/2-Airplanes/Allies/5-Others/02-Netherlands/Fokker-T.V/Fokker-T.V.htm
http://www.the-blueprints.com/blueprints/ww2planes/ww2-german/64002/view/fokker_t_v/
http://www.axlsairplanes.com/wwii_allies/fokker_t.v/412 

T.05
Alankomaalaiset pommikoneet
1930-luvun pommikoneet
Kolme veljee

Kolme veljee on Topi Sahan toinen sooloalbumi.

Levyn kappaleista suurin osa on Topi Sahan tekemiä. Lisäksi levy sisältää suomalaisen kansansävelmän Velisurmaajan, joka perustuu Kantelettaren samannimiseen runoon, ja
Kuru-nimisen arkkiveisun, johon Topi on tehnyt sävellyksen.

Singlet 
Albumilta on julkaistu kaksi singleä: Se joka karkuun pääs, josta on julkaistu myös musiikkivideo ja Pappi, lukkari, talonpoika ja kuppari, jonka Topi esitti vuoden 2012 Syksyn sävel-kilpailussa.

Kappaleet 
 Kolme veljee
 Kaikki mitä tarvitsen
 Se joka karkuun pääs
 Pappi, lukkari, talonpoika ja kuppari
 Pietarsaaren Vilhelmiina
 Liikaa
 Kuru
 Ukkosen tyttö
 Vilhelmiinan viimeinen
 Velisurmaaja

Lähteet 

Suomalaiset popalbumit
Suomalaiset folkalbumit
Savikkolapiosammalet

Savikkolapiosammalet (Tortula) on toukosammalten heimoon kuuluva lehtisammalsuku. Suvun jäsenet tunnistetaan leveistä, usein soikeista lehdistään. Savikkolapiosammalten ja lähisukujen luokittelu on muuttunut 2000-luvulla.

Savikkolapiosammalia on eri kokoisia. Ne muodostavat tyypillisesti kellanvihreitä tupsuja, jotka kasvavat muureilla tai kallioillaa, harvemmin puunrungoilla.

Sukuun kuuluvia lajeja 
 Alppilapiosammal (Tortula systylia)
 Etelänlapiosammal (Tortula subulata)
 Kalkkilapiosammal (Tortula mucronifolia)
 Muurilapiosammal (Tortula muralis)
 Nuokkulapiosammal (Tortula cernua)
 Peltolapiosammal (Tortula caucasica, aiemmin T. modica)
 Savikkolapiosammal (Tortula truncata)
 Silmulapiosammal (Tortula acaulon)
 Tunturilapiosammal (Tortula hoppeana, aiemmin T. eucalyptrata)
 Umpisammal (Tortula protobryoides)

Lähteet

Aiheesta muualla 
 Suomen Lajitietokeskus: Tortula

Toukosammalet (heimo)
Henry Maine

Henry James Sumner Maine (15. elokuuta 1822 – 3. helmikuuta 1888) oli brittiläinen juristi, joka tunnetaan vertailevan oikeustieteen uranuurtajana. Vuonna 1861 julkaistussa teoksessaan Ancient Law Maine selvitti ja vertaili Rooman ja Intian sekä Itä- ja Länsi-Euroopan oikeusjärjestelmien kehitystä.

Maine opiskeli Cambridgen yliopistossa ja toimi siellä sitten yksityisoikeuden professorina 1847–1854. Sen jälkeen hän opetti lontoolaisessa Inns of Court -lakioppilaitoksessa vuoteen 1862 asti, kunnes sai tehtävän Intian Kalkutasta siirtomaahallinnon oikeustieteellisenä asiantuntijana. Palattuaan Intiasta 1869 hänet nimitettiin Oxfordin yliopiston professoriksi ja sitten Cambridgen Trinity Hallin rehtoriksi ja kansainvälisen oikeuden professoriksi.

Teoksia
Ancient Law (1861)
Village Communities (1871)
Lectures on Modern Theories of Succession to Property After Death (1871)
Early History of Institutions (1875)
Early Law and Custom (1883)
International Law (1888).

Lähteet

Vuonna 1822 syntyneet
Vuonna 1888 kuolleet
Brittiläiset juristit
Brittiläiset professorit
Armassaaren laituri

Armassaaren laituri oli rautatieliikennepaikka rataosalla Tornio-Kolari pienellä samannimisellä kyläalueella Ylitorniolla. Miehitys laiturilla loppui jo jatkosodan aikaan 1941, ja liikennepaikka lakkautettiin 1965. Henkilöliikenteen pysähdykset olivat loppuneet edellisenä vuonna. Laiturirakennus ja sivuraiteet on purettu.

Lähteet 
 Radan varrella - Suomen rautatieliikennepaikat, Iltanen Jussi, s. 241, kolmas painos, Karttakeskus 2011

Ylitornion liikenne
Lapin lakkautetut rautatieliikennepaikat
Nyrkkeilyn Euroopan-mestaruuskilpailut 1934

Vuoden 1934 nyrkkeilyn Euroopan-mestaruuskilpailut järjestettiin 11. – 15. huhtikuuta 1934 Budapestissa. Nämä järjestyksessään 4. kisat oteltiin kahdeksassa painoluokassa ja niihin osallistui 74 nyrkkeilijää 13 maasta.

Mitalistit

Mitalitaulukko

Suomen joukkue

Lähteet 
Vuoden 1934 EM-kisat Budapestissa

Nyrkkeilyn Euroopan-mestaruuskilpailut
Euroopan-mestaruuskilpailut 1934
Budapestin urheilutapahtumat
Vuoden 1934 urheilu
Bea Toivonen

Bea Toivonen (s. 28. lokakuuta 1992) on Miss Suomi 2014. Hän edusti Suomea myös  Miss Universum 2014 -kilpailuissa.

Parturi-kampaajaksi ja meikkaaja-maskeeraajaksi opiskelleen Toivosen äiti Marja Kinnunen on vuoden 1985 Miss Suomi ja isä Harri Toivonen kilpa-autoilija. Bea Toivosen isoisä oli ralliautoilija Pauli Toivonen ja setä ralliautoilija Henri Toivonen.

Toivonen asui runsaan vuoden Lontoossa avoliitossa brittiläisen muusikon Jesse Smithin kanssa, mutta suhde päättyi syksyllä 2016 ja Toivonen palasi Suomeen.

Toivonen on yksi Selviytyjät Suomi -ohjelman 6. kauden kilpailijoista.

Lähteet 

Miss Suomi -kilpailun voittajat
Vuonna 1992 syntyneet
Elävät henkilöt
Tibi et Igni

Tibi et Igni on puolalaisen death metal -yhtye Vaderin 10. studioalbumi. Se julkaistiin 30. toukokuuta 2014 levymerkillä Nuclear Blast. Albumia pohjusti 18. huhtikuuta 2014 julkaistu EP ''Go to Hell.

Kappaleet

Digipakin bonuskappaleet

Bonus 7"-vinyyli 

Przeklęty na wieki

Kokoonpano 
 Peter – laulu, kitara
 Spider – kitara
 Hal – bassokitara
 James Stewart – rummut

Tuotanto 
 Sławek Wiesławski – tuottaja, äänittäjä, miksaaja, masteroija
 Wojtek Wiesławski – tuottaja, äänittäjä, miksaaja, masteroija
 Piotr Polak – avustava äänittäjä
 Joe Petagno – kansikuva
 Robert Zembrzycki – valokuvat
 Adam Sieklicki – valokuvat
 Stefano Catalani – valokuvat

Arviot 
 About.com: 
 Teraz Rock: 
 The Metal Observer: 9/10

Aiheesta muualla 
 
 Tibi et Igni discogs.com -sivustolla

Lähteet 

Vaderin albumit
Vuoden 2014 albumit
Rosa-Maria Ryyti

Rosa-Maria Ryyti (s. 13. kesäkuuta 1994 Oulainen) on oululainen Miss Suomi 2015 ja edusti Suomea Miss Universum -kisoissa pudoten kuitenkin kisoissa 15 parhaan joukosta alkukarsinnassa.  Ryyti vietti nuoruutensa Oulussa ja valmistui ylioppilaaksi Merikosken lukiosta.

Hän on ammatiltaan sisustussuunnittelija. Ryyti asuu Helsingissä.

Lähteet 

Miss Suomi -kilpailun voittajat
Elävät henkilöt
Vuonna 1994 syntyneet
Tuomo Ristola

Tuomo Ristola (31. joulukuuta 1930 Helsinki – 9. syyskuuta 2008 Rymättylä) oli suomalainen koripalloilija.

Elisen (Elannon Isku) kasvatti Ristola pelasi miesten SM-sarjaa Työväen Maila-Pojissa vuosina 1951–1961. Tätä ennen hän pelasi kasvattajaseurassaan SM-sarjassa. Yhteensä Ristola pelasi pääsarjassa 17 kautta. Pääsarjan pelaajakohtainen tilastointi aloitettiin kaudella 1951, joten Ristolan tarkempaa urakuvausta ei tältä ajalta ole. Suomen Koripalloliitto mainitsee kuolinuutisessaan Ristolan saavuttaneen vuosina 1948–1955 kolme SM-hopeaa ja viisi SM-pronssia. Koripalloliiton tietokannan mukaan Ristolalle kertyi kaksi hopeista ja neljä pronssista SM-mitalia.

Suomen maajoukkueessa Ristola pelasi vuonna 1952 neljä ottelua. Maajoukkuedebyytissään, maaottelussa Ranskaa vastaan, Ristola teki kaksi pistettä, jotka jäivät hänen ainoikseen maajoukkuetasolla. Ristola kuului Suomen joukkueeseen Helsingin kotiolympiakisoissa, missä hän pelasi otteluissa Meksikoa ja Bulgariaa vastaan. Elokuussa Ristolan maajoukkueura päättyi maaotteluun Kiinaa vastaan.

Ristola kuoli Rymättylässä 8. elokuuta 2008 77 vuoden iässä.

Saavutuksia 
 Vuoden 1952 kesäolympialaisten 9.–16. sija
 SM-hopeaa 1951 ja 1955
 SM-pronssia 1948, 1952, 1953 ja 1954

Pesäpalloilijana 
 1 SM-pronssi: 1955

Lähteet 
 Tuomo Ristola baskethotel.com
 Maajoukkueprofiili Suomen Koripalloliitto

Viitteet 

Suomalaiset koripalloilijat
Vuonna 1930 syntyneet
Vuonna 2008 kuolleet
YES-verkosto

YES-verkosto on yrittäjyyskasvatuksen asiantuntijaverkosto, joka tukee ja valmentaa opettajia ja toimii alueellisen yrittäjyyskasvastustyön rakentajana ja yhteistyön kehittäjänä. YESin tavoitteena on luoda yrittäjämäistä toimintakulttuuria, jossa koulutus ja elinkeinoelämä käyvät aktiivista vuoropuhelua ja kouluista valmistuu aktiivisia ja yritteliäitä nuoria, jotka pärjäävät työelämässä. 

YES-palveluja ovat opettajien valmennukset, yrittäjyyskasvatuksen kehittäminen ja koulu-yritysyhteistyö.

Alueelliset YESit 

 YES Etelä-Pohjanmaa
 YES Etelä Savo
YES Imatra
YES Kainuu
YES Kanta-Häme
 YES Keski-Suomi
YES Keski-Uusimaa
YES Kokkola
 YES Kotka-Hamina
 YES Kouvola
YES Lappi
 YES Pohjois-Pohjanmaa
 YES Satakunta
 YES Varsinais-Suomi

YES-palvelut

YES-valmennukset 
YES-verkosto tarjoaa opetushenkilöstölle YES-valmennuksia, jotka antavat valmiuksia yrittäjyyskasvatuksen kehittämiseen ja toteuttamiseen omassa työssä. Valmennusten avulla opetussuunnitelmien tavoitteet toteutuvat ja tulevat osaksi opetusta.

Yrittäjyyskasvatuksen kehittäminen 
YES-verkosto tekee strategia- ja opetussuunnitelmatyötä alueellisesti, maakunnallisesti ja valtakunnallisesti. YES on muun muassa osallistunut maakunnallisten yrittäjyyskasvatuksen strategioiden tekemiseen sekä Suomen opetus- ja kulttuuriministeriön Koulutuksen yrittäjyyslinjausten (2017) laatimiseen.

Koulu-yritysyhteistyö 
Koulun ja työelämän yhteistyöllä nuoret tutustuvat lähialueen elinkeinoelämään. YES-verkosto antaa tukea koulu-yritysyhteistyöhön niin opettajalle kuin yrittäjällekin. YES:in malleja ja työkaluja koulu-yritysyhteistyöhön ovat YES Ope-Yrittäjätreffit, YES Café, YES Kummit ja YES Mentor.

YES Kummit ovat verkosto, joka koostuu yrittäjistä ja liike-elämän toimijoista. Verkoston avulla edistetään koulu-työelämäyhteistyötä ja kehitetään koulujen yrittäjyyskasvatustyötä. YES-kummiportaalissa yeskummit.fi opettajat voivat hakea tarkoitukseensa sopivaa YES Kummia. Palvelussa kuka tahansa elinkeinoelämän edustaja tai yrittäjä voi rekisteröityä YES Kummiksi. YES Kummit ovat sitoutuneita toimimaan verkostossa omien aikataulujensa puitteissa.

Valtakunnallinen YES ry 

YES-alueverkostoa koordinoi Valtakunnallinen YES ry. Vuonna 2010 perustetun YES ry:n tavoitteena on luoda YES-verkostosta vakiintunut, valtakunnallisesti kattava toimintamalli. Valtakunnallisen YES ry:n jäseniä ovat Suomen Yrittäjät, Talous ja nuoret TAT, Nuori Yrittäjyys, Elinkeinoelämän Keskusliitto, OAJ, 4H-järjestö sekä MTK. YES ry:n toiminnanjohtaja on Sanna Lehtonen vuodesta 2014 lähtien.

YES-verkoston rahoitus 

YES-verkosto toimii yhteistyökumppanien tuella. Alueellisina yhteistyökumppaneina ovat seudulliset kehittämisyhtiöt ja muut alueelliset yhteistyökumppanit kuten yrittäjäjärjestöt sekä ELY-keskukset.

Aiheesta muualla 
 YES-verkoston nettisivut
 YES-kummiportaali yeskummit.fi
https://minedu.fi/yrittajyyslinjaukset
 Nuori Yrittäjyys ry:n nettisivut
The Entrepreneurial School: YES Network (englanniksi)

Yrittäjyyskasvatus
Maija Hurri

Maija Hurri on suomalainen kristillinen kirjailija. Hän on ollut Kristityt Yhdessä ry:n Aalloilla-lehden päätoimittaja. Hurri tekee myös radio-ohjelmia. Hurri on istunut Vantaan kaupunginvaltuustossa kristillisdemokraattien edustajana vuodesta 1997 ja on myös kaupunginhallituksen jäsen. Hän on toiminut myös Kristillisten kustantajien yhdistyksen sihteerinä.

Teoksia 
Ensi vuonna Jerusalemissa! (1992)
Kaakkoismonsuuni: Kambodžan pakolaisten kohtaloita (1991)
Toimi Kankaanniemi, periaatteen mies (1993)
Mannisentie (yhdessä Veikko Mannisen kanssa, 1995)
Ulla Järvilehto: elämän puolesta (1995)
Lapsuus kadulla: raportti Pietarin katulapsista (1998)
Ritustellen (2000)
Arkkipiispa Leo : kutsumus ja tahto (2003).

Lähteet 

Suomalaiset kristilliset kirjailijat
Suomalaiset toimittajat
Vantaan kaupunginvaltuutetut
Suomen Kristillisdemokraattien poliitikot
Syntymävuosi puuttuu
Elävät henkilöt
Luterilainen seurakunta Tukholmassa ja Uumajan alueella

Luterilainen seurakunta Tukholmassa ja Uumajan alueella (ruotsiksi: Lutherska församlingen i Stockholm och Umeåområdet) on luterilainen yhdyskunta Ruotsissa. Kirkko koostuu kahdesta itsenäisesta seurakunnasta Tukholmassa ja Uumajan alueella. Kirkko perustettiin vuonna 1988, ja vuodesta 1992 sillä on ollut kirkollinen yhteys ruotsalaisen Evankelis-luterilaisen tunnustuskirkon kanssa. Kirkko painottaa, että Raamattu on Jumalan erehtymätön sana, ja että vuonna 1580 koottuun Yksimielisyyden kirjaan kootut luterilaiset tunnustuskirjat opettavat Raamattua oikein. Kirkkokunta julkaisee vuodesta 1988 lehteä Lutherskt församlingsblad.

Seurakuntia palvelee yhteensä neljä pastoria.

Lähteet

Ulkoinen linkki
Kirkon kotisivut

Evankelis-luterilaiset kirkot
Luterilaisuus Ruotsissa
Tiina Vierto

Tiina Vierto on Miss Suomi 1990. Sanavalmista ja pirteää Viertoa veikattiin voittajaksi jo lehtien palstoilla ennen lopputuloksen ilmoittamista.

Aikaisemmin vuonna 1990 Vierto oli jo valittu Miss Tennikseksi ja Suomen mallikuningattareksi. Miss Suomi 1990 perintöprinsessoiksi valittiin Anu Yli-Mäenpää ja Nina Björkfelt. Vierto ei sijoittunut Miss Universum -kisoissa, mutta Miss Globe International -kisoista Turkissa tuli pronssia. Nina Björkfeltin viedessä Miss Scandinavia -tittelin, Vierto sijoittui toiseksi häviten Björkfeltille vain yhdellä pisteellä.

Vierto kirjoitti ylioppilaaksi missivuonnaan 1990 ja vuonna 1997 hän oli valmis kauppatieteiden maisteri. Vierto tuli myös tunnetuksi TV:ssä Onnenpyörä-ohjelman tyttönä.

Vuonna 1996 Vierto avioitui Jouni Järvilehdon kanssa ja heillä on kolme lasta: Julius, Jemina ja Joel.

Lähteet

Miss Suomi -kilpailun voittajat
Syntymävuosi puuttuu
Elävät henkilöt
Toivo Oikarinen

Toivo Erkki ”Topi” Oikarinen (16. huhtikuuta 1924 Sonkajärvi – 4. toukokuuta 2003) oli suomalainen maastohiihtäjä.

Sonkajärven Pahkaa edustanut Oikarinen kilpaili 18 kilometrin matkalla Oslon talviolympialaisissa 1952 sijoittuen kymmenenneksi. SM-kilpailuista Oikarinen voitti Pahkan joukkueessa viestihiihdon kultaa vuosina 1950 ja 1952 sekä 15 kilometrillä Heikki Hasulle hävittyään hopeaa 1951.

Lähteet 
 Toivo Oikarinen Bio, Stats and Results  Olympics at Sports-Reference.com

Viitteet 

Suomalaiset maastohiihtäjät
Vuonna 1924 syntyneet
Vuonna 2003 kuolleet
Ladattava sisältö

Ladattava sisältö (, DLC) tarkoittaa videopeleihin julkaistua uutta sisältöä, joka on ostettavissa ja ladattavissa verkon kautta.

Ladattavan sisällön edeltäjänä voidaan pitää videopeleille julkaistuja lisälevyjä tai lisäosia, joita myytiin fyysisellä medialla. Nämä saattoivat vaatia alkuperäisen pelin toimiakseen tai olivat itsenäisiä pelejä.

Nykyisin ylimääräistä ladattavaa sisältöä julkaistaan usein jo pelin julkaisun yhteydessä. Jotkut julkaisijat tarjoavat myös season pass -paketin (”kausikortti”), jolla saa etukäteen maksamalla ladattua kaiken tietyn ajan kuluessa pelin julkaisusta julkaistun sisällön.

Lähteet 

Videopelikäsitteet
Grönvall

Grönvall, Grönwall on ainakin seuraavien henkilöiden sukunimi:

 Camilla Waltersson Grönvall (s. 1969), ruotsalainen poliitikko ja ministeri
 Erik Grönwall (s. 1987), ruotsalainen laulaja ja lauluntekijä
 Filip Grönvall (1864–1936), suomalainen juristi
 Guido Grönvall (1952–1917), suomalainen sanomalehdentoimittaja
 Janne Grönvall (s. 1973), suomalainen jääkiekkoilija
 Nanne Grönvall, oik. Marianne Grönvall (s. 1962), ruotsalainen poplaulaja
 Ragnar Grönvall (1901–1981), suomalainen kenraalimajuri
 Reinhold Grönvall (1851–1916), suomalainen kirkkoherra, lääninrovasti ja kansanedustaja
 Sven Grönvall (1908–1975), suomalainen taidemaalari ja professori.

Katso myös 
 Gronwallin identiteetti
Pasi Luukkanen

Pasi Luukkanen (s. 27. huhtikuuta 1981) on suomalainen thainyrkkeilijä ja thainyrkkeilyvalmentaja, joka edustaa Turku Thaiboxing Clubia. Vuonna 2002 alkaneella urallaan hän on saavuttanut useita arvokisamitaleja ja otellut lukuisia kansainvälisiä otteluja. 62 ottelustaan Luukkanen on voittanut 40 ja hävinnyt 22 kertaa.

Luukkasen valmennuksessa ovat olleet muun muassa Kati Kaareskoski ja Jussi Santalahti.

Saavutuksia 
 Suomen mestaruus 2014 (-75 kg)
 IFMA PM-hopea, Porvoo 2009 (-67 kg)
 IFMA EM-pronssi, Liepāja, Latvia 2009 (-67 kg)
 Suomen mestaruus 2009 (-71 kg)
 Suomen mestaruus 2008 (-71 kg)
 IFMA PM-kulta, Kööpenhamina, Tanska 2007 (-67 kg)
 Suomen mestaruus 2006 (-67 kg)

Lähteet

Aiheesta muualla 
 Suomalainen thainyrkkeilijä kansainväliseen tosi-TV-sarjaan

Suomalaiset thainyrkkeilijät
Vuonna 1981 syntyneet
Elävät henkilöt
Kotalampi (Jyväskylä)

Kotalampi  on Keski-Suomessa Jyväskylässä Keltinmäen kaupunginosassa sijaitseva lampi.

Maantietoa 
Lammen pinta-ala on 2,1 hehtaaria, se on 200 metriä pitkä ja 150 metriä leveä. Se sijaitsee Kotalamminmäen juurella pienessä painaumassa. Mäki kohoaa lähes 80 metrin korkeuteen lammesta. Siinä ei ole kartan mukaan saaria ja sen rantaviivan pituus on 550 metriä. Sen rannat ovat metsämaata ja järven lähiympäristöön kuuluu Keltinmäen ja Mäyrämäen asuinalueiden taloja. Kotalammen liikuntapuisto on Jyväskylän suurin liikuntapuisto. Lammen ympäri kulkee kuntopolku. Järvi on matala ja siinä viihtyvät kelluvalehtiset vesikasvit.

Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Köhniönjärven valuma-alueeseen (14.232) järvi kuuluu. Järven vedenpinnan korkeus on 168,0 metriä mpy. Siihen ei tule ojia eikä sillä ole laskuojaa. Köhniönjärven laskuoja Köyhänoja virtaa ohi puolen kilometrin päässä alempana laaksossa.

Lähteet 

Jyväskylän järvet
Köhniönjärven valuma-alue
Keltinmäki
Artur Aleksanjan

Artur Aleksanjan (, s. 21. lokakuuta 1991 Gjumri) on armenialainen kreikkalais-roomalaisen tyylin painija. Hän on olympiavoittaja sekä maailman- ja Euroopan-mestari.

Aleksanjan saavutti Lontoon olympialaisissa 2012 pronssia 96 kg:n painoluokassa. Hän voitti Rio de Janeiron olympialaisissa 2016 kultaa 98 kg:n sarjassa voitettuaan loppuottelussa kuubalaisen Yasmany Lugon. Tokion olympialaisissa 2020 hän sai 97 kg:n painoluokassa hopeaa hävittyään loppuottelussa Musa Jevlojeville. Hän voitti maailmanmestaruuden 98 kg:n sarjassa Taškentissa 2014 kukistettuaan loppuottelussa saksalaisen Oliver Hasslerin, Las Vegasissa 2015, jossa voitti finaalissa iranilainen Ghasem Rezaein ja Pariisissa 2017 kukistettuaan loppuottelussa venäläisen Musa Jevlojevin. 97-kiloisten maailmanmestaruuden hän voitti Belgradissa 2022 voitettuaan finaalissa bulgarialaisen Kiril Milovin. Hän sai MM-hopeaa 96-kiloisissa Budapestissa 2013 ja 97-kiloisissa Nur-Sultanissa 2019. Hän oli 96 kg:n painoluokassa seitsemäs MM-kilpailuissa 2011.

Aleksanjan voitti Euroopan-mestaruuden 96-kiloisissa Belgradissa 2012 ja Tbilisissä 2013, 98-kiloisissa Vantaalla 2014 sekä 97-kiloisissa Kaspijskissa 2018 ja Roomassa 2020. Hän saavutti EM-hopeaa 96 kg:n sarjassa Dortmundissa 2011 ja 98-kiloisissa Riiassa 2016 sekä EM-pronssia 98 kg:n sarjassa Novi Sadissa 2017. Hän voitti Minskin Euroopan kisoissa 2019 kultaa 97-kiloisissa.

Aleksanjan saavutti Kazanin universiadeissa 2013 hopeaa 96 kg:n painoluokassa. Junioreiden MM-kilpailuissa hän sai 84-kiloisissa kultaa 2010 ja pronssia 2009. Junioreiden EM-kilpailuissa hän oli toinen 84 kg:n sarjassa 2010 ja 96-kiloisissa 2011 sekä kolmas 84-kiloisissa 2009.

Lähteet 

Armenialaiset kreikkalais-roomalaisen tyylin painijat
Armenialaiset olympiavoittajat
Vuonna 1991 syntyneet
Elävät henkilöt
Android Things

Android Things (koodinimi Brillo tai Project Brillo) on Googlen kehittämä I/O 2015-konferenssissa julkaistu esineiden internetiä käyttäville laitteille suunnattu käyttöjärjestelmä. Käyttöjärjestelmän kehitysversio tulee saatavilla heinä-syyskuussa 2015. Brillo pohjautuu Androidiin, mutta sisältää vain sen matalimman tason ohjelmistokomponentit ja on siten kevyempi. Brillo on suunnattu vain 64 tai 32 megatavun keskusmuistilla varustetuille laitteille. Brillo tukee Wi-Fi- ja Bluetooth-yhteyksiä.

Weave 
Brilloa käyttävät laitteet ja älypuhelimet kommunikoivat keskenään alustariippumattomassa Weave-kommunikointikerroksessa. Weave julkaistaan vuoden 2015 lopulla.

Lähteet 

Sulautetut käyttöjärjestelmät
Esineiden internet
Googlen ohjelmistot
Android
Riitta Viiperi

Riitta Viiperi (s. syyskuu 1960) on entinen suomalainen malli, joka myös näytteli 1980-luvulla kolmessa Lauri Törhösen elokuvassa. Hän esitti pääosaa, mielisairaanhoitaja Tuulikkia, Törhösen ensimmäisessä pitkässä elokuvassa Palava enkeli (1984) ja näytteli sivuosia Törhösen tv-draamassa Pano (1986) ja pitkässä näytelmäelokuvassa Riisuminen (1986). Viiperi palasi Törhösen ohjattavaksi vuoden 2012 elokuvassa Vares – Huhtikuun tytöt.

Riitta Viiperi haki tyttökaverinsa kanssa 14-vuotiaana  kesätöihin farkkumerkki Beaversille. He pääsivätkin Hurriganesin kiertueelle, jossa heidän tehtävänsä oli myydä Beavers-tuotteita. Viiperi kävi abiturienttivuonnaan Kerttu Selinin mallikoulua ja lähti mallintöihin heti ylioppilaaksi päästyään. Vuonna 1982 hän voitti Tähtimalli-kisan, mistä alkoi pitkä mallinura muun muassa Anna- ja Jaana-naistenlehdissä sekä Vatevan muotinäytöksissä. Hän tapasi espanjalaisen Rafael Canomanuelin, jäi Espanjaan ja perusti perheen. Viiperi on työskennellyt 2010-luvulla lentoemäntänä.

Riitta Viiperin poika on malli River Viiperi.

Lähteet

Aiheesta muualla
 

Suomalaiset mallit
Vuonna 1960 syntyneet
Elävät henkilöt
Suomalaiset elokuvanäyttelijät
A-segmentti

A-segmentti (arkikielessä usein kaupunkiauto tai miniauto) on kaikista pienin autojen kokoluokka eurooppalaisessa kokoluokituksessa. Yleensä luokan pituusrajana on 3,7 metriä, mutta autojen koon kasvu on johtanut siihen, että jotkin mallit ovat jo ylittäneet tämän rajan. 

A-segmentin osuus koko Euroopan myynnistä on noin 10 prosenttia, joka on segmenttien lukumäärä (9) huomioon ottaen suuri luku. Suomessa A-segmentin myyntiosuus sen sijaan on vähäinen.

A-segmentin autoja ovat esimerkiksi Ford Ka, Fiat 500 ja Peugeot 108.

Lähteet 

Autojen eurooppalainen kokoluokitus
Risteyksessä

Risteyksessä on Nelosella huhti–kesäkuussa 2015 esitetty käsikirjoitettu tositelevisiosarja, jonka jokainen jakso perustui yhden suomalaisen julkisuuden henkilön elämän käännekohtaan. Esiintyvät näyttelijät olivat amatöörinäyttelijöitä. Sarja perustuu Moskito Televisionin kehittämään suomalaiseen formaattiin.

Sarjassa kerrottiin Jonne Aaronin, Arman Alizadin, Jannika B:n, Jutta Gustafsbergin, Anssi Kelan, Sanna Kiisken, Kaisa Liskin, Toni Niemisen, Seela Sellan ja Antti Tuiskun tarinat.

Jaksot

Lähteet 

Suomalaiset televisiosarjat
2010-luvun televisiosarjat
Tositelevisiosarjat
Nelosen televisio-ohjelmat
Juurikkala

Juurikkala on suomalainen sukunimi. Se on seuraavien henkilöiden sukunimi:

 Anja Juurikkala (1923–2015), kuvanveistäjä
 Jussi Juurikkala (1926–2016), diplomi-insinööri, kirjailija ja toimittaja 
 Kaija Juurikkala (s. 1959),  elokuvaohjaaja ja käsikirjoittaja
 Timo Juurikkala (s. 1959), poliitikko, kansanedustaja (vihr.)
 Ville Juurikkala (s. 1980), musiikkivideo- ja elokuvaohjaaja ja valokuvaaja
Anja Juurikkala

Anja Juurikkala (7. huhtikuuta 1923 Heinola – 24. huhtikuuta 2015 Helsinki) oli suomalainen kuvanveistäjä. Opiskeltuaan Taideteollisessa keskuskoulussa hän työskenteli Arabialla ja teki humoristisia esineitä, kuten Heluna-lehmäkannut. Heluna-koristeisia kannuja tuotettiin 1960-1973 aikana. Hänen toinen tunnetumpi työ oli merenelävä-aiheinen Aquirium-koriste astiasto joka oli tuotannossa Arabialla 1952-56 aikana. Vuonna 1960 hän lähti opiskelemaan kuvanveistoa ja jatkoi opintoja myös Italiassa. Hän teki paljon muotokuvia ja satiirisia pienoisveistoksia sekä mitaleja. Hänen tunnetuin teoksensa Tulenkantajat (1987) on synnyinkaupungissa Heinolassa Lyseonmäen koulun pihalla. Tulenkantajat teos kuvaa 18-vuotiasta naista ja oli silloin suurin naistaiteilijan suunnittelema valettu veistos Suomessa.

Lähteet

Kirjallisuutta
 
 

Suomalaiset kuvanveistäjät
Vuonna 1923 syntyneet
Vuonna 2015 kuolleet
Xiaomi

Xiaomi (, ) on kiinalainen elektroniikkavalmistaja. Yhtiö on perustettu vuonna 2010, ja vuonna 2018 Xiaomi oli maailman neljänneksi suurin matkapuhelinvalmistaja. Matkapuhelinten lisäksi yhtiö valmistaa muun muassa kodinelektroniikkaa ja sähköpotkulautoja.

Xiaomi tunnetaan Android-pohjaisesta MIUI-käyttöliittymästään, jota käytetään useissa Xiaomin valmistamissa tuotteissa.

Yrityksen osake on noteerataan Hongkongin pörssissä.

Matkapuhelinmyynti 
Xiaomi tuli alun perin tunnetuksi rajoitettujen puhelinerien pikamyynnistä (), joiden aikana esimerkiksi Redmi Note 2 -mallia myytiin 800 000 kappaletta vain 12 tunnissa. Sittemmin Xiaomi on siirtynyt rajoitettujen erien pikamyynnistä lähemmäs kohti perinteisiä valmistajia ja esimerkiksi vuonna 2018 myi yhteensä yli 100 miljoonaa puhelinta. Samalla yhtiö on laajentunut nopeasti ja teki vuonna 2018 maailmanennätyksen avaamalla yhdellä kertaa yli 500 kauppaa Intiassa.

Tietoturvaongelmat
Liettuan viranomaisten mukaan Xiaomilla on ollut "tarkoituksellisia tietoturvaongelmia" puhelimissa. Käyttäjän tietojen kerääminen on poikkeuksellisen suurta. Joissakin maissa puhelimen hakuominaisuuksia on manipuloitu poliittisiin tarkoituksiin.

Tuotteita

Älypuhelimet

Redmi-sarja 

 Xiaomi Redmi 1S
 Xiaomi Redmi 2
 Xiaomi Redmi 2 Prime
 Xiaomi Redmi 3
 Xiaomi Redmi 3 Pro
 Xiaomi Redmi 3S
 Xiaomi Redmi 4a
 Xiaomi Redmi 4 Prime
 Xiaomi Redmi 4X
 Xiaomi Redmi 5
 Xiaomi Redmi 6
 Xiaomi Redmi 6A
 Xiaomi Redmi 7

 Xiaomi Redmi 7A
 Xiaomi Redmi 8
 Xiaomi Redmi 8A
 Xiaomi Redmi S2
 Xiaomi Redmi Y1
 Xiaomi Redmi Y1 Lite
 Xiaomi Redmi Y3
 Xiaomi Redmi Pro
 Xiaomi Redmi Go
 Xiaomi Redmi Note
 Xiaomi Redmi Note Prime
 Xiaomi Redmi Note 2
 Xiaomi Redmi Note 3

 Xiaomi Redmi Note 4
 Xiaomi Redmi Note 4 MTK
 Xiaomi Redmi Note 4X
 Xiaomi Redmi Note 5
 Xiaomi Redmi Note 5 Pro
 Xiaomi Redmi Note 6 Pro
 Xiaomi Redmi Note 7
 Xiaomi Redmi Note 7 Pro
 Xiaomi Redmi Note 8
 Xiaomi Redmi Note 8T
 Xiaomi Redmi Note 8 Pro
 Xiaomi Redmi Note 9T

Mi-sarja 

 Xiaomi Mi 1
 Xiaomi Mi 1S
 Xiaomi Mi 2
 Xiaomi Mi 2A
 Xiaomi Mi 2S
 Xiaomi Mi 3
 Xiaomi Mi 4
 Xiaomi Mi 4c
 Xiaomi Mi 4i
 Xiaomi Mi 4s
 Xiaomi Mi 5
 Xiaomi Mi 5c

 Xiaomi Mi 5s
 Xiaomi Mi 5s Plus
 Xiaomi Mi 6
 Xiaomi Mi 8
 Xiaomi Mi 8 SE
 Xiaomi Mi 8 Lite
 Xiaomi Mi 9
 Xiaomi Mi 9 SE
 Xiaomi Mi 9T
 Xiaomi Mi 10
 Xiaomi Mi 10 Lite
 Xiaomi Mi 10 Pro

 Xiaomi Mi 11
 Xiaomi Mi 11 i
 Xiaomi Mi 11 Lite
 Xiaomi Mi 11 Ultra
 Xiaomi Mi A1
 Xiaomi Mi A2
 Xiaomi Mi A2 Lite
 Xiaomi Mi A3
 Xiaomi Mi Max
 Xiaomi Mi Max 2
 Xiaomi Mi Max 3
 Xiaomi Mi Mix

 Xiaomi Mi Mix 2
 Xiaomi Mi Mix 2s
 Xiaomi Mi Mix 3
 Xiaomi Mi MIX Alpha
 Xiaomi Mi Note
 Xiaomi Mi Note Pro
 Xiaomi Mi Note 2
 Xiaomi Mi Note 3
 Xiaomi Mi Note 10

Muita 
 Xiaomi Black Shark
 Xiaomi Black Shark 2
 Xiaomi Pocophone F1

Taulutietokoneet 
 Xiaomi MiPad
 Xiaomi Mi Pad 2

Lähteet

Aiheesta muualla 

 Kansainväliset kotisivut 
 Kiinankieliset kotisivut
Joel McHale

Joel Edward McHale (s. 20. marraskuuta 1971 Rooma, Italia) on yhdysvaltalainen koomikko, näyttelijä, käsikirjoittaja, televisiotuottaja ja -juontaja. Hänet tunnetaan parhaiten televisio-ohjelman The Soup juontajana ja Jeff Wingerin roolistaan NBC:n komediasarjassa Community.

Aiheesta muualla

Vuonna 1971 syntyneet
Amerikankanadalaiset
Amerikanirlantilaiset
Amerikannorjalaiset
Yhdysvaltalaiset televisioalan henkilöt
Yhdysvaltalaiset televisiotuottajat
Yhdysvaltalaiset televisiokäsikirjoittajat
Elävät henkilöt